Селхан тахан этта гIулакх дац из. Массехк шу да ишта башхало йолаш моллаш вай мехка кхайкаш бола. Марха кхоабача хана — цхьабараш хьалха кхайкача моллаца шоай марха а даьсте паргIатбовл, хIаьта тIехьа кхайкача моллашца мара марха доасташ боацараш, кхы а 10-15 миноташка хьежа безаш хул. Цига цхьаболчар шоайла къовсамаш дала нийслу, Iа хьалха хIана доаста марха, хIаьта Iа тIехьагIа хIана доаста, яхаш. Цхьа да оарцагIваьнна дIанийсде дезаш гIулакх да из.